|  |
| --- |
|  |

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 1/8**

**din 25 februarie 2016**

Cu privire la transmiterea

unor bunuri proprietate publică

Aferent deciziei Consiliului local al orașului Ștefan Vodă nr. 1/7 din 26.01.2016 cu privire la acordul privind transmiterea documentației de proiect și a unor bunuri materiale din proprietatea publică a raionului Ștefan Vodă în proprietatea publică a orașului Ștefan Vodă;

în conformitate cu prevederile art. 8, alin. (4) din Legea nr.523-XVI din 16 iulie 1999 cu privire la proprietatea publică a unităţilor administrativ-teritoriale, cu modificările şi completările ulterioare şi Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015;

în baza art. 43, alin. (2) și art. 46 din Legea nr. 436–XVI din 28 decembrie 2006 privind administraţia publică locală Consiliul raional Ştefan Vodă **DECIDE:**

1. Se transmite cu acordul autorităților publice locale, cu titlul gratuit, din proprietatea publică a raionului Ștefan Vodă, aflat la bilanțul contabil al Consiliului raional Ştefan Vodă, Aparatul președintelui raionului, în proprietatea publică a orașului Ștefan Vodă documentația de proiect, în valoare de 227500,00 lei și a bunurilor materiale, în valoare de 448366,00 lei (20518,50 euro), obținute în cadrul proiectului „*Apă bună pentru fiecare casă”*, finanțat prin intermediul Programului „STREAM” din sursele financiare ale Guvernului Suediei, *conform anexei.*

2. Se deleagă Nicolae Molozea, președintele raionului, în termen de 15 zile să instituie comisia de predare-primire a bunurilor specificate în punctual nr. 1 al prezentei decizii, ținând cont de persoanele delegate în componența comisiei din partea administrației publice locale a orașului Ștefan Vodă menționate în pct.3 al deciziei Consiliului orașului Ștefan Vodă nr.1/7 din 26.01.2016.

3. Comisia de predare-primire va activa în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31.12.2015;

4. Controlul executării prezentei decizii se atribuie dlui Nicolae Molozea, preşedintele raionului.

5. Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Președintelui raionului Ștefan Vodă;

Primarului orașului Ștefan Vodă;

Direcției finanțe;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei Maria Creciun**

**Secretarul Consiliului raional Ion Ţurcan**

**Anexă**

ladecizia Consiliului raional

Ştefan Vodă

nr.1/8 din 25 februarie 2016

**LISTA**

bunurilor materiale

|  |  |  |  |  |  |
| --- | --- | --- | --- | --- | --- |
| **Nr. d/o** | **Denumirea și descrierea bunurilor** | **Producător** | **Preț unitate**  **(EURO)** | **Unități** | **Preț total, cu TVA**  **(EURO)** |
| **1** | **Pompe submesibile apă uzată FA 08,41-144E+T12-4/11GExP2=1,8kw, H=5m, Q=37,8m3/h** | Wilo, Germania | 2380,91 | 2 | **5661,82** |
| **2** | **Pompă Rexa FIT V05DA-126/EAD0-2-M0015-523-A, monofazată P1=1,5kw, H=9,75m, Q=12,58m3/h** | Wilo, Germania | 1132,82 | 3 | **3998,46** |
| **3** | **Pompă Rexa FIT V06DA-216/EAD1-2-T0025-540-O, trifazat P1=2,5kw, H=8,87m, Q=34,8m3/h** | Wilo, Germania | 1510,54 | 1 | **1510,54** |
| **4** | **Mașină electrică de desfundat țevi de canalizare diam. 22-150 Ridgid K60SP, 230v, 50Hz, inclusiv set de accesorii** | Emerson,  SUA | 1530,00 | 1 | **1530,00** |
| **5** | **Chlorinator ADVANCE201C1** | Severn Trent Service, SUA | 3908,84 | 2 | **7817,68** |
| **Total, inclusiv TVA 20%** | | | | | **20518,50** |